b'\n_START_ARTICLE_\nAdrian B\xc3\xaerzu\n_START_SECTION_\nEduca\xc8\x9bie\n_START_PARAGRAPH_\nA urmat cursurile \xc8\x99colii primare la \xc8\x98coala de Aplica\xc8\x9bie, pe cele gimnaziale la Liceul \xe2\x80\x9eAlexandru Ioan Cuza\xe2\x80\x9d din Ia\xc8\x99i, iar pe cele liceale la Colegiul Na\xc8\x9bional din Ia\xc8\x99i. _NEWLINE_A urmat cursurile Facult\xc4\x83\xc8\x9bii de Fizic\xc4\x83 din cadrul Universit\xc4\x83\xc8\x9bii \xe2\x80\x9eAlexandru Ioan Cuza\xe2\x80\x9d din Ia\xc8\x99i (\xc3\xaen perioada 1987-1992) \xc8\x99i ale Facult\xc4\x83\xc8\x9bii de Chimie, din cadrul aceleia\xc8\x99i Universit\xc4\x83\xc8\x9bi (1993-1996). In anul 2000 a ob\xc8\x9binut titlul de doctor in domeniul Chimie, specializarea Chimie fizic\xc4\x83, cu teza intitulat\xc4\x83 \xe2\x80\x9eNeliniaritate \xc8\x99i autoorganizare \xc3\xaen sisteme chimice departe de echilibru" (coordonator: Profesor Gelu Bourceanu).\n_START_SECTION_\nActivitate profesional\xc4\x83\n_START_PARAGRAPH_\nDin 1993 a fost angajat la Facultatea de Chimie, Universitatea \xe2\x80\x9eAlexandru Ioan Cuza\xe2\x80\x9d din Ia\xc8\x99i, ca asistent, lector \xc8\x99i apoi conferen\xc8\x9biar universitar. Pregatirea universitar\xc4\x83 \xc8\x99i-a \xc3\xaembun\xc4\x83t\xc4\x83\xc8\x9bit-o prin stagii, burse sau specializ\xc4\x83ri postuniversitare \xc3\xaen universit\xc4\x83\xc8\x9bi \xc8\x99i centre de cercetare din Germania, Statele Unite ale Americii, Ungaria, China etc. A predat cursuri de Chimie fizic\xc4\x83, Termodinamic\xc4\x83 chimic\xc4\x83, Cinetic\xc4\x83 chimic\xc4\x83 \xc8\x99i Cinetic\xc4\x83 enzimatic\xc4\x83. A fost (co)autor a \xc8\x99ase c\xc4\x83r\xc8\x9bi \xc8\x99i cursuri universitare, precum \xc8\x99i coordonatorul a numeroase lucr\xc4\x83ri de licen\xc8\x9b\xc4\x83, dizerta\xc8\x9bie \xc8\x99i lucr\xc4\x83ri metodico-\xc8\x99tiin\xc8\x9bifice pentru ob\xc8\x9binerea gradului I \xc3\xaen \xc3\xaenv\xc4\x83\xc8\x9b\xc4\x83m\xc3\xa2ntrul preuniversitar. \xc3\x8en perioada 2010-2014 a fost cancelar al Facult\xc4\x83\xc8\x9bii de Chimie. De asemenea, a pregatit elevii din lotul olimpic pentru Olimpiadele Interna\xc8\x9bionale de Chimie (2008-2009), fiind \xc8\x99i membru \xc3\xaen panelul de evaluare pentru Olimpiadele Na\xc8\x9bionale de Chimie (2005-2017)._NEWLINE_Domeniile de cercetare \xc3\xaen care a avut contribu\xc8\x9bii remarcabile au fost Dinamic\xc4\x83 neliniar\xc4\x83 (\xc3\xaen special, \xc3\xaen sisteme electrochimice) \xc8\x99i Dinamica sistemelor complexe. Rezultatele sale au fost publicate \xc3\xaen 32 articole, care au fost citate \xc3\xaen peste 180 lucr\xc4\x83ri \xc8\x99tiin\xc8\x9bifice (h-index= 7). In consecin\xc8\x9b\xc4\x83, prin cercet\xc4\x83rile sale, Adrian B\xc3\xa2rzu a contribuit la cunoa\xc8\x99terea actual\xc4\x83 \xc3\xaen domeniul sistemelor neliniare \xc8\x99i a sistemelor complexe, prin aplicarea metodelor matematice \xc8\x99i de modelare numeric\xc4\x83._NEWLINE_A coordonat dou\xc4\x83 granturi interna\xc8\x9bionale \xc3\xaen calitate de director de proiect \xc8\x99i a f\xc4\x83cut parte din echipe de cercetare a multor altora. A fost membru al Societ\xc4\x83\xc8\x9bii Rom\xc3\xa2ne de Chimie (din 2005), membru al Registrului Na\xc8\x9bional al Exper\xc8\x9bilor \xc3\xaen Inv\xc4\x83\xc8\x9b\xc4\x83m\xc3\xa2nt Superior \xc8\x99i Cercetare (din 2005) \xc8\x99i expert evaluator pentru bursele Fulbright \xc3\xaen Rom\xc3\xa2nia (2011-2014).\n_START_SECTION_\nBurse \xc8\x99i premii interna\xc8\x9bionale\n_START_PARAGRAPH_\n1998-2001: Roman Herzog Fellowship, Bremen Universit\xc3\xa4t (Prof. N.I. Jaeger) _NEWLINE_2002-2003: Humboldt Research Fellowship, Technische Universit\xc3\xa4t M\xc3\xbcnchen \xc8\x99i Fritz Haber Institute of Max Planck Society - Berlin (unde a lucrat \xc3\xaen cadrul colectivului coordonat de c\xc4\x83tre Profesorul Gerhard Ertl, laureat al Premiului Nobel pentru Chimie) _NEWLINE_2005, 2008, 2011, 2015: Humboldt Research Fellowship,  Technische Universit\xc3\xa4t M\xc3\xbcnchen (Prof. K. Krischer)_NEWLINE_2012: Senior Fulbright Fellowship, Saint Louis University (Prof. I.Z. Kiss)'